Document ID: 32003R0806

Neuvoston asetus (EY) N:o 806/2003,
annettu 14 päivänä huhtikuuta 2003,
kuulemismenettelyä (määräenemmistö) noudattaen annetuissa neuvoston säädöksissä säädetyn täytäntöönpanovallan käytössä komissiota avustavia komiteoita koskevien säännösten mukauttamisesta päätökseen 1999/468/EY
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 36, 37 ja 133 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon Euroopan talous- ja sosiaalikomitean lausunnon(3),
sekä katsoo seuraavaa:
(1) Menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehty neuvoston päätös 1999/468/EY(4) on korvannut päätöksen 87/373/ETY(5).
(2) Päätöstä 1999/468/EY koskevan neuvoston ja komission lausuman(6) mukaisesti olisi mukautettava säännöksiä, jotka koskevat komissiota päätöksen 87/373/ETY mukaisesti täytäntöönpanovallan käytössä avustavia komiteoita, jotta säännökset saataisiin päätöksen 1999/468/EY 3, 4 ja 5 artiklan mukaisiksi.
(3) Mainitussa lausumassa osoitetaan komiteamenettelyiden mukauttamista koskevat yksityiskohtaiset säännöt, joiden mukaan mukauttaminen on automaattista, mikäli se ei vaikuta perussäädöksessä säädettyyn komitean luonteeseen.
(4) Mukautettavissa säännöksissä vahvistettujen määräaikojen on pysyttävä voimassa. Niissä tapauksissa, joissa ei ole säädetty täytäntöönpanotoimista päättämisen tarkasta määräajasta, tämä määräaika olisi vahvistettava kolmeksi kuukaudeksi.
(5) Tämän vuoksi olisi korvattava säädöksien ne säännökset, joissa säädetään päätöksessä 87/373/ETY vahvistetun komiteamenettelyn I käyttämisestä, säännöksillä, joissa viitataan päätöksen 1999/468/EY 3 artiklassa säädettyyn neuvoa-antavaan menettelyyn.
(6) Säädöksien ne säännökset, joissa säädetään päätöksessä 87/373/ETY vahvistettujen komiteamenettelyjen II a ja II b käyttämisestä, on korvattava säännöksillä, joissa viitataan päätöksen 1999/468/EY 4 artiklassa säädettyyn hallintomenettelyyn.
(7) Säädöksien ne säännökset, joissa säädetään päätöksessä 87/373/ETY vahvistettujen komiteamenettelyjen III a ja III b käyttämisestä, on korvattava säännöksillä, joissa viitataan päätöksen 1999/468/EY 5 artiklassa säädettyyn sääntelymenettelyyn.
(8) Tämän asetuksen tarkoituksena on ainoastaan yhtenäistää komiteamenettelyt. Näihin menettelyihin liittyvät komiteoiden nimet on tarvittaessa muutettu,
ON ANTANUT TÄMÄN ASETUKSEN:
1 artikla
Neuvoa-antavan menettelyn osalta liitteessä I luetellut säädökset mukautetaan mainitun liitteen mukaisesti päätöksen 1999/468/EY vastaaviin säännöksiin.
2 artikla
Hallintomenettelyn osalta liitteessä II luetellut säädökset mukautetaan mainitun liitteen mukaisesti päätöksen 1999/468/EY vastaaviin säännöksiin.
3 artikla
Sääntelymenettelyn osalta liitteessä III luetellut säädökset mukautetaan mainitun liitteen mukaisesti päätöksen 1999/468/EY vastaaviin säännöksiin.
4 artikla
Viittauksia liitteissä I, II ja III mainittujen säädösten säännöksiin pidetään viittauksina näihin säännöksiin sellaisina kuin ne ovat mukautettuina tällä asetuksella.
Tässä asetuksessa olevia viittauksia komiteoiden entisiin nimiin pidetään viittauksina niiden uusiin nimiin.
5 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 14 päivänä huhtikuuta 2003.

Labels: 10
15